BANK
బ్యాంకింగ్‌ ఎన్‌పిఎలపై పిఎంఒ సమీక్ష
న్యూఢిల్లీ,జూన్‌ 19: బ్యాంకింగ్‌రంగంలో పేరుకుని పోయి ఉన్న ఆరులక్ష లకోట్ల రూపాయల మొండిబకా యిల పరిష్కారం కోసం ఆర్థికశాఖ ఇటీవల నిర్వహించిన సమీక్షపై ప్రధాని కార్యాలయం మరోసారి సమీక్షించనున్నది. బ్యాంకింగ్‌రంగానికి చెందిన సీనియర్‌అధికారులు, ఆర్థికశాఖ, కార్పొరేట్‌ మంత్రిత్వ శాఖల ప్రతినిధులు కూడా ఈ సమావేశంలో పాల్గొని ఎన్‌పిఎల సమస్య పరిష్కారచర్యలపై చర్చలు జరుపుతారు. సమస్యాత్మక ఆస్తులపై ఇటీవల ఆర్‌బిఐ తీసుకున్న చర్యలను కూడా సమీక్షిస్తారు. ప్రధాని అదనపు కార్యదర్శి పికె మిశ్రా ఈ సమావేశం నిర్వహిస్తారు. ఎన్‌పిఎలు లేదా రానిబాకీలు ఇటీవలి కాలంలో గరిష్టస్థాయికి చేరడంతో బ్యాంకింగ్‌ రంగంతోపాటు ఆర్థిక, ప్రధాని కార్యాలయాలు సైతం కలవరం వ్యక్తంచేస్తున్నాయి. ఈ సమావే శానికి ఆర్‌బిఐ డిఫ్యూటీ గవర్నర్‌ వైరల్‌ ఆచార్య కూడా హాజరవుతారు. కార్పొరేట్‌ వ్యవహారాల శాఖ కార్యదర్శి తపన్‌రే,ఆర్థికవ్యవహారాల కార్య దర్శి అంజులై చిప్‌దుగ్గల్‌ తదితరులు హాజరవు తారు.
అలాగే నేషనల్‌ కంపెనీలాట్రిబ్యునల్‌ ప్రతినిధులు కూడా ఈ సమావేశంలో కీలకమైన ఎన్‌పిఎ పరిష్కారచర్చల్లోపాల్గొంటారు. ఎన్‌పిఎ ల పరిష్కారానికి ఆర్‌బిఐ సమగ్రప్రణాళికతో వస్తున్నదని, ఇందుకు నిర్దిష్టమైన కాలవ్యవధిని కూడా నిర్ణయించి ఆందరికీ ఆమోదయోగ్యమైన తేదీలను కూడా స్పష్టంచేసే అవకాశం ఉందని నిపుణులు భావి స్తున్నారు. ఈవారంలోనే ఆర్‌బిఐ 12 ఖాతాలను దివాలా చట్టంపరిధిలో విచారణజరిపేందుకు ఆదేశిం చింది. వీటి రుణపరపతి ఖాతాలు ఒక్కొక్కటి రూ.5వేల కోట్లకుపైగా ఉన్నాయి. మొత్త ంఎన్‌పిఎల్లో 25శాతం ఈ12ఖాతాల్లోనే ఉన్నట్లు అంచనా. ఈ 12 ఖాతాలను వెంటనే దివాలా చట్టంపరిధిలో విచా రించి చర్యలు తీసుకునేందుకు ఆర్‌బిఐఆదేశించింది. ఆర్‌బిఐ రానిబాకీలకోసం అంతర్గత సలహా కమిటీని ఏర్పాటుచేసింది. స్వతంత్ర బోర్డుసభ్యులు కేసులపరంగా సలహాలు సూచనలు ఇస్తారు. 2016 మార్చి 31నాటికి నిరర్ధక ఆస్తులను ప్రకటించిన బ్యాంకుల్లో ఎక్కువగా ఐదువేల కోట్లకుపైబడిన కేసులే ఉన్నాయి.